Document ID: 32014R1292

DELEGIRANA UREDBA KOMISIJE (EU) št. 1292/2014
z dne 17. julija 2014
o pogojih za klasifikacijo brez preskušanja določenih lesenih talnih oblog brez premaza v skladu z EN 14342 glede na njihove požarne lastnosti
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 27(5) Uredbe,
ob upoštevanju naslednjega:
(1)
Sistem za klasifikacijo požarne odpornosti gradbenih proizvodov je bil sprejet z Odločbo Komisije 2000/147/ES (2). Lesene talne obloge so med gradbenimi proizvodi, na katere se nanaša navedena odločba.
(2)
Preskusi so pokazali, da imajo lesene talne obloge, zajete v harmoniziranem standardu EN 14342, nespremenljivo in predvidljivo požarno odpornost, če izpolnjujejo določene pogoje glede gostote lesa, debeline talne obloge in končne uporabe izdelka.
(3)
Zato bi se moralo šteti, da lesene talne obloge, zajete v harmoniziranem standardu EN 14342, izpolnjujejo razrede požarne odpornosti iz Odločbe 2000/147/ES pod temi pogoji in nadaljnje preskušanje ni potrebno -
SPREJELA NASLEDNJO UREDBO:
Člen 1
Šteje se, da lesene talne obloge, zajete v harmoniziranem standardu EN 14342, ki izpolnjujejo pogoje iz Priloge, izpolnjujejo razrede lastnosti iz Priloge in jih ni treba preskušati.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. julija 2014

Labels: 12
7
1
0